บาทเปิด 33.06 ทรงตัว
เงินบาทเปิดตลาด 33.06 บาทต่อดอลล่าร์ ทรงตัวยังรอปัจจัยใหม่ มองกรอบวันนี้ 33.05-33.12
14 พ.ย. 2560

เงินบาทเปิดตลาด 33.06 บาทต่อดอลล่าร์ ทรงตัวยังรอปัจจัยใหม่ มองกรอบวันนี้ 33.05-33.12นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 33.06 บาท/ดอลลาร์ ทรงตัวจากเย็นวานนี้ที่ปิดตลาดที่ระดับ 33.07 บาท/ดอลลาร์เงินบาทไม่มีการเปลี่ยนแปลงมากไปจากเมื่อวานมากนัก เนื่องจากปัจจัยค่อนข้างเบาบาง ทั้งในเรื่องของตัวเลขทางเศรษฐกิจ และเหตุการณ์ต่างๆ ทั้งนี้มีการขายดอลลาร์จากลูกค้า ในขณะที่นักลงทุนต่างประเทศมีการซื้อสุทธิในตลาดพันธบัตร จึงทำให้เงินบาทช่วงนี้แข็งค่า อย่างไรก็ดี คาดว่าวันนี้จะยังไม่หลุดแนวรับสำคัญที่ระดับ 33.05 บาท/ดอลลาร์"วันนี้เชื่อว่าแนวรับที่ 33.05 คงจะเป็นแนวรับที่แข็งแกร่ง เพราะทางแบงก์ชาติอาจจะเข้ามาช่วยพยุงไว้" นักบริหารเงินระบุนักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 33.05-33.12 บาท/ดอลลาร์